Na posljednoj sjednici Gradskog vijeća akualiziralo se pitanje ukidanja pješečke zone na korzu i ponovom otvaranju za promet.

Naime, kako piše Glas Slavonije, Danijela Lovoković, vijećnica Gradskog vijeća, u prethodnom mandatu dogradonačelnica, ali prije svega osoba u čijoj je profesionalnoj domeni urbanizam, postavila je ovo pitanje gradonačelniku na posljednjoj sjednici, na osnovu saznanja da se razmišlja o ponovnom uvođenju prometovanja strogim gradskim središtem.

- Na natječajima koje smo svojedobno imali za uređenje Trga Ante Starčeviča, Trga papa Ivana Pavla Drugog pa i korza, gotovo 60 uglednih domaćih arhitektonskih i urbanističkih timova koji su sudjelovali u natječaju bili su jednoglasni da ovaj prostor bude pješačka zona, pa u ime naše struke postavljam pitanje mijenja li se tu nešto - pitala je Lovoković.

Sadržaj se nastavlja...

No, čini se kako pritisak dnevnog prometa ipak više ne trpi ovakvo “pješačko” rješenje. Ako se dolazi iz smjera zapada, Strosameyerova je pretvorena u slijepu ulicu, a iz smjera istoka do nje se dolazi neuvjetnom Šamačkom ulicom. Za koju se od ranije zna da se planira zatvoriti za promet.

Nameću se dvije mogućnosti. Prva je da se ponovno vrati prometovanje između Strossmayerove i Županijske, dakle preko zapadnog dijela Starčevićeva trga.

Druga je varijanata da se promet pusti i cijelom dužinom Kapucinske ulice. Na opasku kako ulica, odnosno njezin noseći sloj nije projektiran na način da podnosi puno opterećenje dnevnog prometa, postoji i rezervna varijanta - duž ove dionice prometovalo bi se samo u vrijeme prometnih špica.

Službenog očitovanja iz Grada na ovu temu još uvijek nema. Podsjetimo, korzom se posljednji put automobilima prometovalo sredinom osamdesetih godina (ako, naravno, ne računamo razoblje agreresije na Osijek). No i tada je bio dvostruki režim. Bilo je dopušteno prometovanje do 19 sati, nakon čega je Kapucinska pripadala pješacima koji su - korzirali.

Izvor: Glas Slavonije